รายได้เพิ่ม-คุมค่าใช้จ่ายดี หนุนผลงาน JSP ปี 64 ขาดทุนลดลง 62%
JSP รายงานผละประกอบการปี 64 ขาดทุนลดลง 62% มาจากการมีรายได้เพิ่ม ควบคุมค่าใช้จ่ายในการบริหารงานดีขึ้น
25 ก.พ. 2565

บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP รายงานผลการดำเนินงานงวดปี 2564 มีกำไรสุทธิ ดังนี้

สำหรับปี 2564 บริษัทฯ มีผลขาดทุนสุทธิ-ส่วนที่เป็นของผู้ถือหุ้นของบริษัทฯ เท่ากับ 346.72 ล้านบาท ลดลงจำนวน 560.48 ล้านบาท คิดเป็นร้อยละ 61.78 จากปีก่อน สาเหตุหลักเกิดจากการควบคุมค่าใช้จ่ายในการบริหารงานดีขึ้น รวมทั้งในปีก่อน บริษัทฯ มีการตั้งด้อยค่ามูลค่าสินทรัพย์ของโครงการจำนวน 157.35 ล้านบาท
นอกจากนี้รายได้รวม สำหรับปี 2564 เท่ากับ 1,345.46 ล้านบาท เพิ่มขึ้นจำนวน 95.42 ล้านบาท คิดเป็นร้อยละ 7.63 เมื่อเทียบกับปีก่อน สาเหตุหลักเกิดจากการขายอสังหาริมทรัพย์เพื่อการลงทุนและอสังหาริมทรัพย์พัฒนาเพื่อขายที่ยังไม่ได้ขึ้นโครงการบางแห่ง
ด้านต้นทุนและค่าใช้จ่ายเท่ากับ 1,685.92 ล้านบาท ลดลงจำนวน 439.02 ล้านบาท คิดเป็นร้อยละ 20.66 เมื่อเทียบกับต้นทุนและค่าใช้จ่ายรวมของปีก่อน สาเหตุหลักมาจากต้นทุนขายอสังหาริมทรัพย์ที่ลดลงตามยอดขายและค่าธรรมเนียมในการจดทะเบียนโอนและจดทะเบียนจำนองที่ลดลง อันเป็นผลจากการปรับลดอัตราค่าธรรมเนียมตามประกาศกระทรวงมหาดไทย นอกจากนี้ค่าใช้จ่ายในการบริหารลดลงจากการบริหารจัดการที่ดีขึ้น